《宾阳八景 其一 宝水春涛》
明代·梁鱼

宝水环流几千丈，一渡春来一清漾。鸥依渔父睡晴沙，鱼嚼落花吹细浪。

白翻冻雪春水奔，绿浸垂杨夜添涨。何当借我洗干戈，黎庶都归衽席上。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。